Diari Oficial de la Generalitat Valenciana


Sumari del DOGV 9952, del 07-10-2024 (2024/9844)

ANUNCI de resolució d'informe ambiental i territorial estratègic de la 98a modificació puntual de l’ordenació detallada del Pla general edifici Arcs, 6.
--------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/9844

CVE
:   IWZF-B-3140-6774

Data del document
:   25-09-2024

Organisme emissor
:   Ajuntament de Gandia

Tipus de document
:   Anunci

Anàlisi jurídica

La Junta de Govern de la ciutat de Gandia, en qualitat d’òrgan ambiental i territorial municipal, en virtut del Decret 2016-4019, en la sessió ordinària celebrada el 23 de setembre de 2024, vista la proposta formulada per la coordinadora general d’Urbanisme i lnfraestructures i presidenta de la Comissió Tècnica de Suport a l’Òrgan Ambiental i Territorial Municipal, de data 18 de setembre, resol emetre informe ambiental i territorial estratègic favorable en el procediment simplificat d’avaluació ambiental i territorial estratègica simplificada de la 98a modificació de l’ordenació detallada del Pla general, per no tenir efectes significatius sobre el medi ambient de conformitat amb els criteris de l’annex VIII del TRLOTUP, amb la finalitat de continuar la tramitació de l’expedient conforme a la normativa urbanística.

El document inicial estratègic (DIE) planteja tres alternatives i opta per la segona, la qual permet la construcció d’un hotel totalment integrat en l’entorn i la creació de noves dotacions públiques

S’efectua consulta a la Direcció General de Turisme, a la Direcció General de Patrimoni Cultural, al Servei d’Ordenació del Territori, a la Confederació Hidrogràfica del Xúquer, a l’Entitat de Sanejament de la Comunitat Valenciana, a l’Associació de Promotors i Constructors de la Safor, al Departament municipal de Trànsit i Mobilitat i a la Junta de Districte del Centre Històric.

La Direcció General de Turisme informa que l’ordenació proposada és compatible amb la legislació turística aplicable, el Servei de Planificació Territorial d’Urbanisme informa que la modificació plantejada no té incidència sobre el territori, i la Confederació Hidrogràfica del Xúquer la informa favorablement sense perjudici de les determinacions que, a conseqüència d’estudis més detallats o nova documentació resulten.

Finalitzat el període de consulta a les administracions afectades, l’Òrgan Ambiental i Territorial Municipal

RESOL

*Primer*

Concloure que la 98a modificació puntual de l’ordenació detallada del Pla general (98a. MOD PG), consistent a assignar l’ús hoteler a l’immoble situat al carrer dels Arcs, núm. 6, amb el fi d’incrementar les places hoteleres a la ciutat, millorar la façana de l’edifici i legalitzar les plantes en situació de fora d’ordenació, no té efectes significatius sobre el medi ambient d’acord amb els criteris establerts en l’annex VIII del TRLOTUP.

*Segon*

Emetre informe ambiental i territorial estratègic favorable en el procediment simplificat d’avaluació ambiental i territorial estratègica simplificada de la 98a MOD PG i designar com a alternativa més idònia mediambientalment l’alternativa 2 del document inicial estratègic.

*Tercer*

Incloure aquest informe en la documentació de l’expedient als efectes de posar-lo en coneixement de l’òrgan promotor i de l’òrgan substantiu per a la continuació de la tramitació urbanística del referit instrument.

*Quart*

Traslladar aquest acord i els informes sectorials als tècnics redactors perquè completen la documentació presentada amb la finalitat de poder iniciar la tramitació urbanística de l’expedient.

*Cinquè*

Ordenar la publicació de l’extracte de la resolució d’informe ambiental i territorial estratègic pel procediment simplificat en el *Diari Oficial de la Generalitat Valenciana*, als efectes establerts en l’article 53.7 de la TRLOTUP. I en la pàgina web municipal de conformitat amb el Decret 2016-4019.

*Sisè*

Aquesta resolució d’informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l’acte que aprove l’instrument de planejament corresponent, la qual cosa no és inconvenient perquè puguen utilitzar-se els mitjans de defensa que s’estimen convenients en dret.

*Setè*

La resolució d’informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el *Diari Oficial de la Generalitat Valenciana*  no s’aprova aquesta modificació en el termini màxim de quatre anys des de la publicació. En aquest cas, s’haurà d’iniciar novament el procediment d’avaluació ambiental i territorial estratègica simplificada de la 98a MOD PG.

  

Gandia, 25 de setembre de 2024

Enrique-Antonio Doménech Pla

Titular accidental de l'òrgan de suport a la Junta de govern de la ciutat de Gandia